cyanic-selkie/wikianc huggingface dataset:
Քեթևան Մաղալաշվիլի
Կենսագրություն
Քեթևան Մաղալաշվիլին ծնվել է 1894 թվականի ապրիկի 7-ին Քութայիսում ։ Երբ երկու տարեկան էր, ընտանիքը տեղափոխվում է Թբիլիսի ։ 1911 թվականին ընդունվում է Թբիլիսիի գեղարվեստի և քանդակագործության դպրոց, 1915 թվականին տեղափոխվում է Մոսկվայի նկարչության, քանդակագործության և ճարտարապետության ուսումնարան ։ 1917 թվականի ամռանը գալով Վրաստան` այլևս չի կարողանում վերադառնալ Մոսկվա Ռուսաստանում հեղափոխական իրադարձությունների պատճառով։ Սկսում է աշխատել Գեորգի Ջաբադարիի թատրոն-ստուդիայում վրացական ազգային տարազի ստեղծման վրա։ 1921 թվականին աշխատանքի է տեղավորվում Ազգային պատկերասրահի գրադարանում, որտեղ ծանոթանում է նրա հիմնադիր և տնօրեն Դիմիտրի Շևարնաձեի հետ։ Փորձառու նկարչի ազդեցության ներքո սկսում է անդրադառնալ դիմանկարի ժանրին, նկարելով ընկերներին, ծանոթներին և այլ նկարիչների։ Քեթևան Մաղալաշվիլին 1923 թվականին մեկնում է Փարիզ ։
1923 թվականին մեկնում է Մյունխեն սովորելու, որից հետո նույն թվականին տեղափոխվում է Փարիզ Կոլարոսի ակադեմիա ։
Վերադառնալով Թբիլիսի՝ աշխատանքի է տեղավորվում Ազգային պատկերասրահում, որպես ռեստավրատոր և շարունակում է դիմանկարներ նկարել։ Դմիտրի Շեվարդնաձեի կալանավորումից և հավանական մահապատժից հետո 1937 թվականին ազատվում է նրա կողմից ստեղծած պատկերասրահից ։ Հետագայում նա սկսում է ակտիվորեն մասնակցել ցուցահանդեսների։
1946 թվականին ստանում է Վրացական ԽՍՀ արվեստի վաստակավոր գործչի կոչում, 1961 թվականին Վրացական ԽՍՀ Ժողովրդական նկարչի կոչում ։ 1961 թվականին և 1972 թվականին անցկացվում են Մաղալաշվիլու անհատական ցուցահանդեսները ։ Մահացել է 1973 թվականի մայիսի 30-ին, Թբիլիսիում ։
Ստեղծագործություն
Մաղալաշվիլու դիմանկարների գունային լուծումները զուսպ են, զգացվում է դիմանկարների հերոսների հոգեբանական կողմի նուրբ մշակումը ։ Ինքը՝ նկարչուհին, իր հարցազրույցներից մեկում ասում է, որ դիմանկարի հերոսի հետ նախ պետք է զրուցել, նրա հետ պայքարի մեջ մտնել կամ գտնել մեկ այլ միջոց, որպեսզի որսա դեմքի արտահայտությունը, ձեռքերի և աչքերի շարժը, հասկանա գլխավոր գաղափարը ։      Բացի ծանոթներից և նկարիչներից նա նկարել է բանվոր-ստախանովականների դիմանկարները ։
Քեթևան Մաղալաշվիլու դիմանկարները գտնվում են տարբեր թանգարանների հավաքածուներում, այդ թվում Թբիլիսիի արվեստի պետական թանգարանում (Յակոբ Նիկոլաձեի (1922), Ելենա Ախվելեդիանիի (1924), Սերգո Զաքարիաձեի (1951) դիմանկարները) և Մոսկվայի Արևելքի ժողովուրդների արվեստի թանգարանում (Մեդեա Ջափարիձեի (1957) դիմանկարը) ։
Ծանոթագրություններ
Կատեգորիա:Վրացի նկարչուհիներ Կատեգորիա:20-րդ դարի նկարչուհիներ Կատեգորիա:Խորհրդային նկարչուհիներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:Դիդուբեի պանթեոնում թաղվածներ Կատեգորիա:Ռուսական կայսրության նկարչուհիներ Կատեգորիա:Աշխատանքային կարմիր դրոշի շքանշանի ասպետներ
Ներսես Մշեցի
Ներսես Մշեցի, Տարոնացի, հայ մանկավարժ, գրիչ։ Կրթություն է ստացել, ապա՝ պաշտոնավարել Մշո Առաքելոց վանքի դպրոցում, կատարելագործվել Վարդան Արևելցու ղեկավարած Հայոց վարդապետարանում։ Տիրապետել է հունարենին և լատիներենին։ Արևելցու մահից հետո՝ 1271 թվականին նշանակվել է րաբունապետ և վարդապետարանը Խոր վիրապից փոխադրել Մշո Առաքելոց վանք։ Նկատի ունենալով երկրի անապահով վիճակը՝ Ներսես Մշեցին 1281 թվականին դպրոցը ժամանակավորապես փակել է և, ապահով տեղ գտնելու նպատակով, իր աշակերտ Եսայի Նչեցու հետ մեկնել Մեծոփավանքի դպրոց, իսկ 1282 թվականին՝ Վայոց ձոր։ Պռոշյան իշխանական տունը նրան տրամադրել է Աղբերց վանքը։ Ներսես Մշեցին հավաքել է իր աշակերտներին, շարունակել պարապմունքները, իսկ որոշ ժամանակ անց րաբունապետ կարգել Եսայի Նչեցուն։ Ներսես Մշեցու մահից հետո դպրոցը շարունակել է գործել և ճանաչվել է որպես Գլաձորի համալսարան։
Կատեգորիա:Հայ մանկավարժներ Կատեգորիա:Հայ գրիչներ Կատեգորիա:Հայ հոգևոր գործիչներ Կատեգորիա:Հայ գիտնականներ
1983
Մահեր
Կատեգորիա:1983 Կատեգորիա:Տարեթվեր
Ջաֆար Ջաբարլի
Ջաֆար Գաֆար օղլու Ջաբարլի (Cəfər Qafar oğlu Cabbarlı, ), ադրբեջանցի խորհրդային գրող։ Ադրբեջանական խորհրդային դրամատուրգիայի և ադրբեջանական դրամատուրգիայում սոցիալիստական ռեալիզմի հիմնադիրը։ Ադրբեջանական ԽՍՀ արվեստի վաստակավոր գործիչ (1933)։
Կենսագրություն
Ավարտել է Ադրբեջանի համալսարանը (1929 թ.)։ Վաղ շրջանի երգիծական բանաստեղծությունները, պատմվածքներն ու պիեսները արծարծում են սոցիալական անհավասարության, կանանց իրավազրկության, հետամնացության հարցեր։ «Այդըն», «Օքտայ էլօղլու» (1922-1923) պիեսներում Ջաբարլը մերկացրել է ադրբեջանական բուրժուազիայի այսպես կոչված՝ հետադիմական բնույթը։ «Հրո հարսը» (1928) դրաման ուղղված է կրոնական մոլեռանդության և ֆեոդալական ճնշման դեմ, «Սևիլ» (1928, համանուն կինոնկար՝ 1928,1970) պիեսը նվիրված է հեղափոխությունից հետո կնոջ ազատագրության հարցին։
Ստեղծագործություններ
Հայաստանում, Վրաստանում և Ղարաբաղում կատարած շրջագայության տպավորության տակ գրել է «1905 թվականին» (1931) պիեսը։ Ջաբարլու ստեղծագործության հիմնական թեման արդիականությունն է, սոցիալիստական գաղափարախոսությունը։ Ադրբեջանական գրականության մեջ առաջինը նա է ստեղծել նոր կյանք կերտող դրական հերոսների ռեալիստական կերպարներ։ «Ալմաս» (1931) և «Ցաշար» (1932) պիեսներում արտացոլված է կոլեկտիվացման տարիների դասակարգային սուր պայքարը գյուղում։ «Շրջադարձ» պիեսում (1932) Ջաբարլին անդրադարձել է սոցիալիստական արվեստի հարցերին։ Նպաստել է ադրբեջանակա խորհրդային թատրոնի զարգացմանը, հանդես եկել նաև որպես ռեժիսոր։ Զաբարլի ստեղծագործական կապերի մեջ է եղել հայ մշակույթի գործիչների հետ։ Նրա շատ պիեսներ բեմադրվել են Անդրկովկասի Ջաբարլի Միջին Ասիայի հայկական թատրոններում։
Երևանի Գ․ Սունդուկյանի անվան (1954-1955 թթ.) և Լենինականի Մռավյանի անվան (1937-1958 թթ.) դրամատիկական թատրոնները ներկայացրել են «1905 թվականին» պիեսը։ Հեղինակ է Ռ․ Գլիերի «Շահսանամ» օպերայի լիբրետոյի և շատ կինոսցենարների։ Ադրբեջաներեն է թարգմանել․ Լ․ Տոլստոյի, Մ․ Գորկու, Ու․ Շեքսպիրի, Ֆ․ Շիլլերի և ուրիշների երկերից։ Ջաբարլի անունն են կրում «Ազերբայջանֆիլմ»-ը, Կիրովաբադի և Երևանի ադրբեջանական թատրոնները։
Ծանոթագրություններ
Կատեգորիա:Ադրբեջանցի գրողներ Կատեգորիա:Ադրբեջանցի աթեիստներ Կատեգորիա:Բաքվի պետական համալսարանի շրջանավարտներ Կատեգորիա:20-րդ դարի թարգմանիչներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Ադրբեջանցի սցենարիստներ Կատեգորիա:Ադրբեջանցի դրամատուրգներ Կատեգորիա:Անձինք նամականիշերի վրա Կատեգորիա:Խորհրդային սցենարիստներ Կատեգորիա:20-րդ դարի տղամարդ գրողներ Կատեգորիա:Բանաստեղծներ այբբենական կարգով
Հռիփսիմե Մարգարյան
Հռիփսիմե Վոլոդյայի Մարգարյան, հայ նկարիչ, ձևավորող։
ՀՀ ժողովրդական նկարիչ Վալմարի դուստրն է։
Կենսագրություն
1998 թվականին ավարտել է Երևանի գեղարվեստի ինստիտուտը։
1999 թվականից Հայաստանի նկարիչների միության և «Դիզայներների միջազգային միության» անդամ է, 2000 թվականից՝ նկարիչների միջազգային միության (ՅՈՒՆԵՍԿՕ) անդամ։
2001 թվականին «Մեկական աշխատանքի Հանրապետական ցուցահանդեսում» լավագույն աշխատանքի համար արժանացել է Հայաստանի նկարիչների միության պատվոգրի։
Ստեղծագործություններ
Հռիփսիմե Մարգարյանի ստեղծագործությունները պահվում են տարբեր երկրների մասնավոր հավաքածուներում։
Արտաքին հղումներ
Կատեգորիա:1975 ծնունդներ Կատեգորիա:Հայ նկարչուհիներ Կատեգորիա:Հայ ձևավորողներ Կատեգորիա:Նոյեմբերի 13 ծնունդներ Կատեգորիա:Երևան քաղաքում ծնվածներ Կատեգորիա:Հայաստանի նկարիչների միության անդամներ Կատեգորիա:Երևանի Գեղարվեստի ինստիտուտի շրջանավարտներ Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:21-րդ դարի նկարիչներ
Ալտեպլազա
Ալտեպլազան (հ-ՊԱ), թրոմբոլիտիկ դեղորայք է, որը կիրառվում է ST բարձրացումով սրտամկանի ինֆարկտի, արյան ցածր ճնշման հետ ասոցացված թոքային զարկերակի թրոմբոէմբոլիայի, սուր իշեմիկ ինսուլտի և կենտրոնական երակային մուտքի սարքավորման խցանման դեպքերում։ Այն ներմուծվում է օրգանիզմ ներերակային կամ ներզարկերակային ներարկման ճանապարհով ։
Այս դեղամիջոցի հաճախակի բարդություններ են համարվում արյունահոսությունները՝ հատկապես ներգանգային և աղեստամոքսային արյունահոսությունները ։ Խորհուրդ չի տրվում օգտագործել գենտամիցինի նկատմամբ ալերգիկ մարդկանց կողմից ։ Հղիների համար անվտանգությունը դեռևս վերջնականորեն պարզ չէ ։ Սակայն որոշ հետազոտություններ խոսում են անվտանգության մասին ։ Ալտեպլազան հյուսվածքային պլազմինոգենի ակտիվատորի (հ-ՊԱ) գործարանային արտադրությունն է ։ Այն աշխատում է թրոմբի մեջ պլազմինոգենը վերածելով պլազմինի, այդպիսով քայքայելով այն ։
Բժշկական նպատակներով օգտագործման համար ալտեպլազան հաստատվել է 1987 թվականին ԱՄՆ-ում ։ Այն ներառված է Առողջապահության համաշխարհային կազմակերպության անհրաժեշտ դեղերի ցանկում, որը ներառում է առավել անվտանգ և արդյունավետ դեղերը, որոնք անհրաժեշտ են առողջապահության համակարգում ։ Միացյալ Թագավորություններում ալտեպլազայով բուժումը 2018 թվականի դրությամբ արժե մոտ 864 բրիտանական ֆունտ, իսկ ԱՄՆ-ում՝ 9,197 ամերիկյան դոլար՝ 2019 թվականի դրությամբ ։ 2018 թվականի նոյեմբերի 23-ին ՀՀ առողջապահության նախարարի կողմից ստորագրված հրամանով 2019 թվականի փետրվարի 1-ից ալտեպլազայով բուժումը, ինչպես նաև մեխանիկական թրոմբէկտոմիան, իրականացվում են անվճար ։
Կիրառություն
Ալտեպլազան հիմնականում կիրառվում է սուր իշեմիկ կաթվածի, սրտամկանի ինֆարկտի և զանգվածային թոքային էմբոլիայի ժամանակ ։ Հայաստանում այն ակտիվորեն կիրառվում է մի շարք բժշկական կենտրոններում սուր կաթվածի բուժման նպատակով ։
Ազդեցության մեխանիզմ
Ալտեպլազան սպիտակուց քայքայող ֆերմենտ է (պրոտեազա), որը օգնում է ֆիբրինին պլազմինոգենը փոխակերպել պլազմինի։ Արյան շրջանառության հունում, երբ ալտեպլազան հանդիպում է թրոմբում գտնվող ֆիբրինին, սկսվում է քիմիական փոխակերպումների շարք և արդյունքում թրոմբոլիզ (թրոմբի քայքայում) ։
Արտաքին հղումներ
Կատեգորիա:Դեղեր Կատեգորիա:Նյարդաբանություն Կատեգորիա:Կաթված Կատեգորիա:Առողջապահության Համաշխարհային Կազմակերպության անհրաժեշտ դեղեր
(248) Լամիա
(248) Լամիա (Lameia), աստերոիդ աստերոիդների հիմնական գոտում։ Հայտնաբերվել է 1885 թվականի հունիսի 5-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,470141 ա. մ., առավելագույնը մոտենում է 2,3058 ա. մ. հեռավորության վրա և հեռանում 2,6344 ա. մ., իսկ Երկրի ուղեծրին Լամիա աստերոիդը նվազագույնը մոտենում է 1,2919 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1418,02 երկրային օրվա ընթացքում, իր ուղեծրով շարժվելով միջինում 0,253876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։
Արտաքին հղումներ
Կատեգորիա:1885 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աթուսա Պուրկաշյան
Աթուսա Պուրկաշյան, հայկական արմատներով իրանցի շախմատիստուհի , կանանց գրոսմայստեր (2009) ։
Կենսագրություն
Աթուսան երկու անգամ նվաճել է մեդալ շախմատի կանանց պատանեկան առաջնությունում․2000 թվականին մինչև 12 տարեկանների մրցաշարում ոսկե մեդալ է նվաճել, իսկ 2002 թվականին մինչև 14 տարեկանների մրցաշարում՝ բրոնզե։ Վեց անգամ դարձել է շախմատի կանանց Իրանի չեմպիոնուհի (2007, 2008, 2009, 2011, 2013, 2014)։  Երկու անգամ  շախմատի Ասիայի կանանց անհատական առաջնությունում նվաճել է մեդալ՝ 2010 թվականին ոսկե, իսկ 2014-ին՝ արծաթե  ։
Մասնակցել է շախմատի կանանց աշխարհի առաջնությունների
Ներկայացրել է Իրանը 9-րդ շախմատի օլիմպիադայում։ Ասիայի թիմային առաջնությունում մասնակցել է յոթ անգամ (2000—2016)։ Թիմային առաջնություններում նվաճել է երկու բրոնզե մեդալ(2009, 2014)։ Սնհատական խաղերում նվաճել է մեկ արծաթե (2009) և երեք բրոնզե մեդալներ ։ 2010 թվականին Ասիական խաղերում  մասնակցել է կանանց թիմային մրցաշարին, տղամարդկանց թիմային մրցաշարին Ասիական խաղերում մասնակցել է 2006 թվականին և թիմը նվաճել է բրոնզե մեդալ ։
Աթուսա Պուրկաշյանի ամուսինն է ԱՄՆ-ի ներկայացուցիչ, գրոսմայստեր Հիկարու Նակամուրան։ Հարսանեկան արարողությունը տեղի է ունեցել 2023 թվականի հուլիսի 26-ին ։
Անձնական կյանք
Աթուսան ամուսինը ամերիկացի գրոսմայստեր, ԱՄՆ հնգակի չեմպիոն Հիկարու Նակամուրան է։ Իրենց ամուսնության մասին նրանք հայտարարել են Chess.com-ի միջոցով։ 2022 թվականի դեկտեմբերին նա իր ֆեդերացիան Իրանից փոխեց Միացյալ Նահանգներ, որտեղ այժմ ապրում է ։
Արտաքին հղումներ
Կատեգորիա:Շախմատային օլիմպիադաների մասնակիցներ
Էմոտիկոն
Պատմություն
Էմոտիկոնների այբուբենը խիստ սահմանափակ է։ Այն ներառում է միայն հարցական (?) և բացականչական (!) նշաններ։ Այն նշանները ի վիճակի չեն արտահայտել էմոցիաների ողջ բազմազանությունը։ Ավելի էմոցիոնալ են սմայլիկները։ Դեռևս 1969 թվականին Վլադիմիր Նաբոկովը իր հարցազրույցներից մեկի ժամանակ նշել է, որ արժի ստեղծել հատուկ կետադրական նշան էմոցիան գրաֆիկորեն արտահայտելու համար։ «Հաճախ մտածում եմ, որ պետք է ստեղծել մի այնպիսի տպագրական նշան, որ արտահայտի ժպիտ, և որը կօգնի ինձ պատասխանել ձեր հարցին։»
Սակայն 1982 թվականի սեպտեմբերի 19-ին Սկոտ Ֆալմանը առաջին անգամ աշխարհին առաջարկեց սմայլիկի այնպիսի տեսք, որը օգտագործվում է հիմա։ «Առաջարկում եմ օգտագործել այսպիսի սիմվոլ հաղորդագրության մեջ կատակ արտահայտելու համար: :-) Իսկ այն հաղորդագրությունները, որոնք կատակ չեն արտահայտում, օգտագործել։-( ձևը»։
Դասական սմայլիկներ
Դասական սմայլիկների առանձնահատկությունը մարմնի և դեմքի հորիզոնական դիրքն է։ Այս սմայլիկները արտահայտում են էմոցիա, միմիկա, ժեստեր, գործողություն և մարդու վիճակ, ինչպես նաև տարբեր անձեր։
Հաճախ քթի «-» սիմվոլը չեն դնում հեշտ հավաքելու համար։ Օրինակ, պարզապես հավաքում են։) կամ։(: 90-ականների կեսերից վերջակետի փոխարեն հաճախ սկսել են օգտագործել հավասարության նշանը։ Այսինքն, :)-ի փոխարեն =): Որպես կանոն, քիթ այս սմայլիկներում նույնպես չի դրվում։ Երբեմն նաև սմայլիկները հավաքում են աչքերը աջից։ Օրինակ, (-։ կամ )-:։ Այս սմայլիկներում իմաստը չի փոխվում։
Չատերում հաճախ հանդիպում են այս տիպի սիմվոլներ` նշանակող բերան. ), (, D։ Բացի այդ, այդ սիմվոլը կրկնվում է՝ )))), ((((,DDDDD։ Նշանների քանակը սաստկացնում է էմոցիան։ Երբեմն կրկնություններ լինում են սմայլիկի լիարժեք տեսքի դեպքում։ Օրինակ, ։))),։-)))։
Ասիական սմայլիկներ
Արևելյան Ասիայում ընդունված է օգտագործել այլ ոճի սմայլիկներ՝ կամոջիներ, որոնք կարելի է հասկանալ առանց շրջելու։ Կամոջիի սմայլիկները նույնպես արտահայտում են էմոցիա, ժեստեր, միմիկա։ Օրինակ
Մաթեմատիկական սմայլիկներ
— ուրախ դեմք
— տխուր դեմք
— O RLY?
Ծանոթագրություններ
Կատեգորիա:Ցանցային շփում
(8700) Գևաերտ
(8700) Գևաերտ (Gevaert), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 14-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,184322 ա. մ., առավելագույնը մոտենում է 2,6802 ա. մ. հեռավորության վրա և հեռանում 3,6885 ա. մ. ։ Արեգակի շուրջ մեկ ամբողջական պտույտ է կատարում 2075,51 երկրային օրվա ընթացքում, իր ուղեծրով շարժվելով միջինում 0,173452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,05° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ավանդապաշտություն
Ավանդապաշտություն, աշխարհայացք կամ սոցիալ-փիլիսոփայական ուղղություն, որը հիմնված է ավանդույթի մեջ արտահայտված գործնական իմաստության վրա, որն ավանդապաշտները համարում են բազմադարյան ապացուցված փորձ կամ գործնական բանականության հետևանք, կամ հակահեղափոխական պահպանողական-հետադիմական գաղափարներ, որոնք գաղափարապես ձևավորված պաշտպանական արձագանք են մշակույթի և սոցիումի շեղմանը գաղափարապես ձևավորված մի տեսակ իդեալականացված սոցիոմշակութային մոդելից, որը ներկայացնում է ընդհանուր կայուն կարգ։ Ավանդապաշտության և պահպանողականության հասկացությունները չափազանց մոտ են, սակայն պահպանողականությունը չի ժխտում հասարակության էվոլյուցիոն զարգացումը ։
Զարգացման պատմություն
Պարզունակ ավանդապաշտությունը տարբերվում է մարդկանց խմբի փոփոխություններին դիմակայող պրակտիկ բացակայությամբ և կապված է ավանդույթի մասին դիցաբանական պատկերացումների հետ։ Գաղափարական կամ ռեֆլեկտիվ ավանդապաշտության առաջացումը կապում են միջնադարի կամ 18-րդ դարի վերջի հետ, երբ լուսավորության փիլիսոփաները կասկածներ են սերմանել ավանդական ճշմարտությունների մեջ, և կապում են այնպիսի անունների հետ, ինչպիսիք են Ժոզեֆ դը Մեստրը, Լուի Գաբրիել Բոնալդ Ամբրուազը, Ֆրանսուա-Ռընե դը Շատոբրիանը և Ֆաբր Դ'Օլիվեն։
Ինտեգրալ ավանդապաշտություն
Ինտեգրալ ավանդապաշտությունը ոչ այլընտրանքային-սրբազան, փիլիսոփայական և կրոնական դոկտրինա է, որը քննադատում է ժամանակակից աշխարհը և բոլոր մշակույթներում և դավանանքներում բացահայտում մեկ միասնական ավանդույթի տրամաբանությունը, որը ժամանակին գոյություն է ունեցել, բայց կորել է։ Այն ձևակերպել է ֆրանսիացի մտածող Ռենե Գենոնը 20-րդ դարում։ Ինտեգրալ ավանդապաշտության վառ ներկայացուցիչների թվին են պատկանում իտալացի փիլիսոփա Յուլիուս Էվոլան, հոլանդա-գերմանական լեզվաբան, հնագետ, ազգագրագետ, հիմնադիր Անեներբե Գերման Վիրթը, ռումինացի ազգագրագետ և կրոնագետ Միրչա Էլիադեն, մտածողներ Տիտուս Բուրկհարդտը, Ֆրիտյոֆ Շուոնը։
Ուսմունքի հիմնադիր Ռենե Գենոնին որոշ արևմտյան փիլիսոփաներ և սոցիոլոգներ արմատականության աստիճանի տեսանկյունից համեմատում են Կարլ Մարքսի հետ՝ նշելով, սակայն, շատ ավելի խորը քննադատություն ժամանակակից աշխարհի նկատմամբ՝ իր բոլոր դրսևորումներով։ Ռենե Գենոնը հիմնարար ազդեցություն է ունեցել մի շարք ժամանակակից քաղաքական, սոցիալական և մշակութային շարժումների վրա, այդ թվում, գերմանական նացիոնալ-սոցիալիզմի, հատկապես ՍՍ-ի էզոթերիկ հոսանքները (Յուլիուս Էվոլայի և Հերման Վիրտի միջոցով), իտալական ֆաշիզմը (Յուլիուս Էվոլայի միջոցով), Նոր աջերի եվրոպական շարժումը (Ալեն դե Բենուայի միջոցով), իտալական քաղաքագիտությունը, սոցիոլոգիան և փիլիսոփայությունը (Կլաուդիո Մուտի միջոցով)։
Դրսևորումներ
Ավանդապաշտությունը բնորոշ է քաղաքական ռեակցիոն շարժմանը։ Ավանդական հասարակության համար, ինչպես նաև ներկրոնական օրթոդոքսիային բնորոշ են մոնոկենտրիզմն ու ավտորիտարիզմը։
Գենդերային ավանդականության համար բնորոշ է միանգամայն տարբեր մոտեցում ։ Հանդիպում է ինչպես դասական պահպանողականների շրջանում՝ հայրիշխանություն, այնպես էլ արտասովոր և շռայլ մայրիշխանությունում , բայց մետաֆիզիկայի թեմայի մեջ խորասուզված ավանդապաշտների շրջանում առավել տարածված են անդրոգինների գաղափարները   ։ Չնայած այս բազմազանությանը, ավանդականների հայացքների պրիզմայում այս կառուցվածքներից և ոչ մեկը չի զուգորդվում հավասար իրավունքների հայեցակարգի հետ ։
Գրականություն
Կատեգորիա:Քաղաքական փիլիսոփայություն Կատեգորիա:Սոցիալական փիլիսոփայություն Կատեգորիա:Փիլիսոփայական ուղղություններ և դպրոցներ Կատեգորիա:Հասարակագիտություն Կատեգորիա:20-րդ դարի փիլիսոփայություն
Martyr
«Martyr» (հայ․՝ Նահատակ), բրիտանական Depeche Mode խմբի երգը։
Երգը թողարկվել է 2006 թվականի հոկտեմբերի 30-ին որպես ալբոմային սինգլ՝ ի աջակցություն «The Best Of, Volume 1» հավաքածուի ։ Խմբի 45-րդ պաշտոնական սինգլն է։ Թողարկվել է երեք ֆորմատներով՝ CD-սինգլ, CD-մաքսի և DVD-սինգլ։ Եղել է նաև double-12" սահմանափակ թողարկմամբ սինգլ (L12BONG39), որը ներառում է Depeche Mode-ի ավելի վաղ երգերի չորս ռեմիքս։
Նկարագրություն
Երգը, որն ի սկզբանե անվանվել է «Martyr for Love», «Playing the Angel» ալբոմի ստուդիական ձայնագրություններից հայտնի բաց թողնված երգ է։ Երգը հիշատակվում է FletchCam տեսագրություններից մեկում (որտեղ այն թույլ լսվում է որպես ֆոն) և մեկ հարցազրույցում։ «Playing the Angel»-ի ծրագրավորող Դեյվ Մաքքրաքենն ասել է, որ այն խմբի կողմից դիտարկվել է որպես «Playing the Angel»-ի առաջին սինգլ, սակայն ալբոմի մեջ չի մտել ավելի փոփ-հնչողության պատճառով՝ ալբոմի մյուս երգերի համեմատությամբ ։
Սինգլում չկան այլ նոր երգեր, բի-սայդ՝ «Martyr» ռեմիքսներ և ավելի վաղ երգեր։
Սինգլը դարձել է 35-րդը Depeche Mode-ի համար, որը հայտնվել է UK Top 20-ում։
Շապիկի տարօրինակ պատկերը՝ սպիտակ վարդի կոկոնի վերից արված լուսանկարի նեգատիվն է, որը «The best Of, Volume 1» հավաքածուի շապիկի ձևավորում է, որում ընդգրկվել է «Martyr»-ը՝ որպես ամենանորը։
Տեսահոլովակը նկարահանել է Անդրեաս Նիլսոնը, որը, նրա խոսքով, նման առաջարկ է ստացել այն պատճառով, որ Դեյվ Գաանը տպավորված էր The Knife-ի «Silent Shout» երգի համար նրա նկարահանած տեսահոլովակով ։ Տեսահոլովակը նկարահանվել Է Շվեդիայի Գյոթեբորգ քաղաքում, և խմբի անդամները չեն հայտնվում նրանում ։ Հետագայում խումբը թողել է այս տեսահոլովակը, և այն փոխարինվել է 2006 թվականի հոկտեմբերի 8-ին թողարկված վիդեոմոնտաժով, որն արել է Ռոբերտ Չենդլերը, և որտեղ Դեյվ Գաանը երգում է երգ, ինչին հասել են Depeche Mode-ի տարբեր ժամանակաշրջանների տեսահոլովակների մի շարք կարճ հատվածների վերարտադրությամբ, որոնցում Դեյվը կամ ասում է «Martyr» -ի տեքստում առկա բառերը, կամ նրա շուրթերը շարժվում են այնպես, կարծես նա դրանք արտասանում են։ Որքան էլ տարօրինակ է, տեսանյութը բացակայում է խմբի  The Best Of DVD հավաքածուում։
Երգացանկ
European limited-edition 7-inch picture disc
European 12-inch single
European CD single
European DVD single
Maxi-CD
US promo CD
Digital download EP <!--
-->
Արտաքին հղումներ
Կատեգորիա:Դեփեշ Մոդի սինգլներ
Ֆինն Մորթենսեն
Ֆինն Էյնար Մորթենսեն (Finn Einar Mortensen, ), նորվեգացի կոմպոզիտոր, երաժշտական քննադատ և մանկավարժ։
Կենսագրություն և կարիերա
Ֆինն Էյնար Մորթենսենը ծնվել է 1922 թվականի հունվարի 6-ին Նորվեգիայում։ 1941-ից 1944 թվականներին մայրաքաղաք Օսլոյում դաշնամուրի դասեր է ստացել Էրլինգ Վեսթերի մոտ, հարմոնիա՝ Թորլեյդ Էքենի և բազմադաշնակություն՝ Քլաուս Էգգեի մոտ։ Ֆինն Էյնար Մորթենսենը 1956 թվականին Դանիայի մայրաքաղաք Կոպենհագենում Նիլս Վիգգո Բեյթսոնի մոտ երաժշտական կրթություն է ստացել։
1973 թվականից Ֆինն Էյնար Մորթենսենը Օսլոյի բարձրագույն երաժշտական դպրոցի պրոֆեսոր է։ 1961-ից 1964 թվականներին Նոր երաժշտության կազմակերպության վարչության նախագահն է եղել։ Ֆինն Էյնար Մորթենսենը նորվեգական արվեստի ավանգարդիստական ուղղության կարկառուն ներկայացուցիչներից մեկն է համարվում։ Վաղ տարիների ստեղծագործությունները գրվել են Պաուլ Հինդեմիթի ազդեցությամբ։ Բայց ժամանակի ընթացքում կոմպոզիտոր Ֆինն Մորթենսենը սկսեց ստեղծագործել իր ոճի մեջ՝ դիմելով ալեաթորիային և սոնորիստիկային։
Կամպոզիտոր Ֆինն Էյնար Մորթենսենն իր մահկանացուն կնքել է վաթսունմեկ տարեկան հասակում՝ 1983 թվականի մայիսի 23-ին։
Բետի Բուպ
Բետի Բուպ, անիմացիոն կերպար՝ ստեղծված Մաքս Նեթվիկի կողմից մի քանի անիմատորների, այդ թվում և Գրիմ Նաթվիկի օգնությամբ     ։ Օրիգինալ կերպով հայտնվել է Talkartoon-ում և Բեթի Բուպի ֆիլմի սերիաներում, որոնք արտադրվել են Ֆլեյշեր ստուդիայի կողմից և թողարկվել են Paramount Pictures-ի կողմից։ Կերպարը հայտնվել է նաև կոմիքսի գրքերում։
Բեթի Բուպը, ով դեռահաս աղջկա ծաղրանար է, համարվել է մանկական և հարուստ կենսափորձ ունեցող աղջիկների խառնուրդ՝ լայն, կլորավուն մանկական դեմքով, մեծ աչքերով, քթանման կոճակով և շատ փոքր մարմնով։ Չնայած կերպարը ստեղծվել է 1930-ական թվականների կեսերին՝ նա դարձել է աշխարհի ամենահայտնի կերպարներից մեկը։
Ծագում
Բետի Բուպը առաջին անգամ հայտնվել է 1930 թվականի օգոստոսի 9-ին Dizzy Dishes մուլտֆիլմում ։ Չնայած Կլառա Բոն հաճախ համարվում է կերպարի նախատիպը՝ կերպարի ստեղծողը արել է երգչուհի Հելեն Քեյնի ծաղրանկարը։ Կերպարը օրիգինալ կերպով ստեղծվել է որպես անթրոպոմորֆիկ ֆրանսիացի պուդել։
Մաքս Ֆլեիշերը կերպարին մարդկային հատկանիշներ տալն ավարտել է 1932 թվականին Any Rags մուլտֆիլմում։ Աղջկա պուդելանման ականջները դարձել են ականջօղեր, իսկ նրա քիթը՝ կոճականման։ Բետի Բուպը հայտնվել է որպես աջակցող կերպար մոտ 10 անիմացիաներում։
Ալարա
Ալարա, գյուղ Կիլիկիայում, Ալար գետի ձախ ափին։
Բետի Բուպ
Ծագում
Բետի ձայնային կրկնօրինակումն առաջին անգամ արել է Մարգի Հայնսը, ավելի ուշ՝ մի շարք տարբեր ձայնային կրկնօրինակողների կողմից է կատարվել՝ այդ թվում Քեթի Վրայթի, Բոնի Պոյի, Աննա Ռոչշիլդի և ամենահատկանշականը՝ Մաե Քուեստելի։ Քուեստելը, ով սկսել է անել Բեթի Բուպի ձայնային կրկնօրինակումը 1931 թվականին, շարունակել է իր դերը մինչ իր մահը՝ 1998 թվականը։ Այժմ Բետիին կրկնօրինակում են Թրես ՄաքՆեյլը, Սենդի Ֆոքսը և Սինդի Ռոբինսոնը ։
Ալարա
Գյուղի մոտ է գտնվում Ալարո բերդի ավերակները։ Թուրքերն ավելի ուշ այդ բերդն անվանել են Ալարակալեսի ։
Բետի Բուպ
Ծագում
Չնայած նշվել է, որ Բետիի առաջին անունը հիմնադրվել է 1931 թվականին Screen Songs մուլտֆիլմում, այդ Բետին եղել է ամբողջովին տարբեր կերպար։ Բետին առաջին անգամ հայտնվել է դասական մուլտֆիլմ «Մոխրոտիկը (մուլտֆիլմ, 1950)|Մոխրոտիկ»-ում։ Այդտեղ նա դեռ ուներ կարմիր մազեր։
Ալարա
Ծանոթագրություններ
Կատեգորիա:Կիլիկիայի գյուղեր
Բետի Բուպ
Բետին՝ որպես սեքս-խորհրդանիշ
Բետի Բուպը յուրահատուկ է իգական սեռի անիմացիոն կերպարների շրջանում, քանի որ նա հագնվում էր լիովին մեծահասակի նման։
Կոմիքսների գիրքը
Բետի Բուպի մասին կոմիքսների գիրքն արտադրվել է Բադ Կունիհանի կողմից և զարգացել է 1934-ից 1937 թվականներին։ 1984-1988 թվականներին վերաթողարկվեց գիրքը Ֆելիքս կատվի, Բետիի մասին և արտադրվել է Մորթ Ուոլկերի տղաների՝ Բրայանի, Նիլի, Գրեգի և Մորգանի կողմից։
Ներկա կարգավիճակը
Բետի Բուպի բոլոր մուլտֆիլմները ստեղծվել են սև ու սպիտակ։ Քանի որ նոր մուլտֆիլմները թողարկվել էին հատուկ հեռուստատեսության համար 1960-ական թվականներին, դրանք արտադվեցին գունավոր կերպով։
Շուկայագետները վերահայտնաբերեցին Բետի Բուպին 1980-ական թվականներին, և կերպարը կրկին հայտնի դարձավ։ 1980-ականներին ռեփ երկիչ Բետի Բուպը, ում ձայնը, պատկերը և անունը մուլտֆիլմի հերոսի ազդեցությունն էին, Մեծ Բրիտանիայում մեծ հայտնիության հասավ՝ մեծապես Բետի Բուպի վերածնունդի շնորհիվ։
Բետի Բուպի սերիաները շարունակեցին սիրելի լինել շատ քննադատների կողմից, և 1933 թվականին թողարկված Սպիտակաձյունիկը մուլտֆիլմբը ընտրվեց պահպանման համար ազգային ֆիլմերի ընկերության կողմից։
Ֆիլմագրություն
{| class="wikitable"
1932
!Ֆիլմ !Պաշտոնական թողարկում !Հասանելիություն
1933
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն
1934
!Ֆիլմ !Պաշտոնական թողարկում !Հասանելիություն սեփականություն
1935
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն
1936
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն
1937
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն սեփականություն սեփականություն սեփականություն սեփականություն սեփականություն
1938
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն սեփականություն սեփականություն
1939
!Ֆիլմ !Պաշտոնական թողարկում !Հասանելիություն սեփականություն սեփականություն սեփականություն սեփականություն սեփականություն սեփականություն
Արտաքին հղումներ
Կատեգորիա:Մուլտֆիլմերի կերպարներ Կատեգորիա:Կոմիքսների կերպարներ Կատեգորիա:Հորինված երգիչներ Կատեգորիա:Հորինված ամերիկացիներ
Ժիու դը Մամու
Ժիու դը Մամու (Giou-de-Mamou), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 746 մարդ, բնակչության խտությունը` 52.42 մարդ/կմ²։ Բնակավայրը զբաղեցնում է 14.23 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 105 կմ հարավ-արևմուտք, Օրիյակ քաղաքից` 6 կմ արևելք։
Տնտեսություն
2010 թվականին ուներ 486 աշխատունակ (15-64 տարեկան) բնակիչ, որոնցից ակտիվ էին 362-ը, իսկ ոչ ակտիվները` 124։ Ակտիվության ցուցանիշը կազմում է 74,5 %։ 362 աշխատունակ մարդկանցից աշխատել է 347 անձ (172 տղամարդ և 175 կին)։ Գործազուրկ են եղել 15 անձ (5 տղամարդ և 10 կին)։ 124 անաշխատունակներից 35-ը եղել են աշակերտներ կամ ուսանողներ, 69-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բիլ ՄաքԳիլ
Վաղ տարիներ
Բիլ ՄաքԳիլը ծնվել է 1939 թվականի սեպտեմբերի 16-ին Տեխաս նահանգի Սան Անջելո քաղաքում։ Սովորել է Ջեֆերսոնի դպրոցում (Լոս Անջելես, Կալիֆոռնիա), որտեղ հանդես է եկել տեղի բասկետբոլիային թիմի կազմում։
Խաղացողի կարիերա
Խաղացել է կենտրոնականի դիրքում։ Սովորել է Յուտայի համալսարանում։ 1962 թվականի NBA դրաֆթի ժամանակ ընտրվել է «Չիկագո Զեֆիրս» ակումբի կողմից՝ ընդհանուր առաջին համարի ներքո։ Հետագայում հանդես է եկել «Նյու Յորք Նիքս», «Սենթ Լուիս Հոքս», «Լոս Անջելես Լեյքերս», «Դենվեր Ռոքեթս» (ABA), «Լոս Անջելես Սթարս» (ABA), «Փիթսբուրգ Փայփերս» (ABA) և «Դալաս Չեպերելս» (ABA) ակումբների կազմերում։ NBA-ում, ընդհանուր առմամբ, անցկացրել է 3 մրցաշրջան։ Մեկ անգամ ընդգրկվել է NCAA առաջին համաամերիկյան հավաքականի կազմում (1962), ինչպես նաև մեկ անգամ NCAA երկրորդ համաամերիկյան հավաքականի կազմում (1961)։ NBA կարիերայի ընթացքում, ընդհանուր առմամբ, խաղացել է 158 խաղ, որոնց ժամանակ հավաքել է 1613 միավոր (10,2 մ/խ), կատարել 611 անդրադարձ և 168 փոխանցում։
Իր պրոֆեսիոնալ կարիերայի վերջին երկու մրցաշրջանը անցկացրել է ABA-ում։ Հանդես է եկել «Դենվեր Ռոքեթս», «Լոս Անջելես Սթարս», «Փիթսբուրգ Փայփերս» և «Դալաս Չեպերելս» ակումբների կազմերում։ ABA կարիերայի ընթացքում, ընդհանուր առմամբ, խաղացել է 137 խաղ, որոնց ժամանակ հավաքել է 1481 միավոր (10,8 մ/խ), կատարել 675 անդրադարձ և 162 փոխանցում։
Մահ
Բիլ ՄաքԳիլը մահացել է 2014 թվականի հուլիսի 11-ին 74 տարեկան հասակում ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Վաշինգտոն Վիզարդսի բասկետբոլիստներ Կատեգորիա:Նյու Յորք Նիքսի բասկետբոլիստներ Կատեգորիա:Ատլանտա Հոքսի բասկետբոլիստներ Կատեգորիա:Լոս Անջելես Լեյքերսի բասկետբոլիստներ Կատեգորիա:Դենվեր Նագեթսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ
1981
Մահեր
Կատեգորիա:1981 Կատեգորիա:Տարեթվեր
Ռոստոկի երաժշտության և թատրոնի համալսարան
Ռոստոկի Երաժշտության և Թատրոնի Համալսարանը (ԵԹՀ) հիմնադրվել է 1994 թվականին և 2001 թվականից հիմնադրվել է Հանզեական Ռոստոկ քաղաքի Սուրբ Եկատերինա նախկին վանքում։ Ուսումնական կենտրոն երաժշտության, դերասանական արվեստի, երաժշտության ուսուցման, թատերական արվեստի ուսուցման (կատարողական խաղեր) և երաժշտագիտության բնագավառում։ Մոտ 500 ուսանող 42 երկրներից։
Երաժշտական օժտված երեխաների և երիտասարդների վաղ աջակցություն
1947 թվականին Ռոստոկում հիմնադրվել է Երաժշտության, թատրոնի և պարի համալսարանը։ Դիրիժորն էր կոմպոզիտոր Ռուդոլֆ Վագներ-Ռեգենին։ Այս համալսարանը հետագայում դարձավ Բեռլինի «Հանս Էյսլեր» համալսարանի մասնաճյուղը։ 1968 թվականին հիմնադրվել է Ռոստոկի պետական դրամատիկական դպրոցը, որը 1980-ական թթ. անդամակցում էր Բեռլինի Էռնստ Բուշի դրամատիկական արվեստի ակադեմիային։ 1990/1991 թվականների վերջում այն կրկին անջատվեց և շարունակվեց որպես «Դրամատիկական արվեստի քոլեջ» Դաշնային Մեկլենբուրգ-Առաջավոր Պոմերանիա նահանգի։ Այս ավանդույթների հիման վրա 12 հունվարի 1994 թ ստեղծվել է ներկայիս ինքնավար արվեստի քոլեջը՝ համատեղելով երաժշտությունն ու դերասանական կրթությունը։ Հիմնադիր ռեկտորը Վիլֆրիդ Յոխիմսն էր, որը նախկինում աշխատում էր Քյոլնի երաժշտական համալսարանից։
Բնակարանային սկզբում ներկայացվում էր դժվար. Տեղակայված է նախկին հատուկ դպրոցի տարածքի վրա Busebart և Վյազով փողոցում, եղել է շատ սահմանափակ է աճող թվով ուսանողների։ 2001 թվականի ապրիլին նոր շինություններ կարելի էր ձեռք բերել նախկին Եկատերինինյան վանքում, որը վերակառուցվել եւ վերակառուցվել է Յոնս Ռեյմանի կողմից՝ արևելյան հին Ռոստոկ քաղաքում։
Համալսարանը տարբեր համերգների անցկացման վայր է։ Տարեկան ավելի քան 300 ներկայացում է անցկացվում ուսուցիչների և աշակերտների մասնակցությամբ։
Համալսարանական խորհուրդ
2018-ից 2022 թթ. Դանիել Բարենբոյմը, Ուրսուլա Հասելբյոկը, Վիլֆրիդ Յոխիմսը, Սիգրիդ Կելերը, Սեբաստիան Նորդմաննը, Հորստ Ռաեն, Արմին Մյուլեր-Շտալը, Կլաուս Ցեխելյայնը և Մատիաս ֆոն Հյուլսենը Ռոստոկի համալսարանի անդամներ են։
Գրադարան
Ռոստոկի ԵԹՀ-ի գրադարանը ներառում է մոտ 39000 երաժշտական ստեղծագործություն և մոտ 13500 գիրք ու ամսագիր, ինչպես նաև մոտ 7500 աուդիո և տեսալսողական մեդիա։ Այն նախատեսված է հիմնականում համալսարանի անդամների համար, բայց նաև բաց է հանրության համար։
Երաժշտական ​​օժտված երեխաների և երիտասարդների վաղ աջակցություն
Young Academy Rostock-ը գործում է 2008 թվականից որպես երաժշտական շնորհալիների միջազգային կենտրոն։ Դանիել Բարենբոյմի հովանավորի աջակցությամբ երիտասարդ տաղանդներ Գերմանիայից և արտերկրից վերապատրաստվում և դաստիարակվում են։ Տարբերակված ֆինանսավորման հայեցակարգը մշակվել է Մեկլենբուրգ-Պոմերանիայի երաժշտական դպրոցների պետական ասոցիացիայի հետ սերտ համագործակցությամբ և իրականացվել փուլերով։ Ռոստոկի երիտասարդական ակադեմիայի ղեկավարն է Ստեֆան Իմորդեն։
Թվարկումներ
Կատեգորիա:1994 հիմնադրումներ Կատեգորիա:Երաժշտական համալսարաններ
Կարտոֆիլի պարադոքս
Նկարագրություն
Պարադոքսը ձևակերպված է հետևյալ կերպ.
Դեյվիդ Դարլինգի The Universal Book of Mathematics-ը խնդիրը սահմանում է հետևյալ կերպ.
Մեթոդ 1
Բացատրություններից մեկն սկսվում է նրանից, որ սկզբնական շրջանում չոր նյութի զանգվածը 1 կգ է, որը կազմում է 100 կգ-ի 1 %-ը։ Հետո հարց է տրվում՝ 1 կգ-ը քանի՞ կգ-ի 2 %-ն է։ Որպեսզի այս համամասնությունը կրկնակի մեծ դառնա, ընդհանուր զանգվածը պետք է լինի երկու անգամ քիչ։
Մեթոդ 2
100 կգ կարտոֆիլ, 99 % ջուր (ըստ զանգվածի), նշանակում է 99 կգ ջուր և 1 կգ պինդ նյութ։ Այս հարաբերակցությունը 1:99 է:
Եթե ​​ջրի քանակը կրճատվում է մինչև 98 %, չոր նյութը կազմում է քաշի 2 %-ը: 2:98 հարաբերակցությունը կրճատվում է 1:49-ի: Քանի որ չոր նյութը դեռ կշռում է 1 կգ, ջուրը պետք է կշռի 49 կգ, այսինքն՝ ընդհանուր զանգվածը պետք է կլինի 50 կգ։
Մեթոդ 1
Ջրի գոլորշիացումից հետո մնացած ընդհանուր x զանգվածը պարունակում է 1 կգ մաքուր կարտոֆիլ և (98/100)x ջուր։ Սա արտահայտվում է հետևյալ հավասարման մեջ.
որի լուծումը տալիս է x = 50 կգ։
Մեթոդ 2
Թարմ կարտոֆիլի ջրի զանգվածը կազմում է :
Եթե x-ը կարտոֆիլի չորացման ժամանակ կորցրած ջրի զանգվածն է, ապա -ը  չորացրած կարտոֆիլի ջրի քաշն է։ Ահա.
Փակագծերի բացում և պարզեցում.
Յուրաքանչյուր կողմում հանելով x բազմապատկիչ.
Եվ լուծումը.
Ստացվում է կորցրած ջրի զանգվածը.
Եվ չորացրած կարտոֆիլի զանգվածը.
Հետևանք
Պատասխանը պահպանվում է չոր նյութի մասնաբաժնի ցանկացած կրկնապատկման դեպքում։ Օրինակ, եթե կարտոֆիլն ի սկզբանե պարունակում է 99,999 % ջուր, ապա այդ տոկոսը մինչև 99,998 % նվազեցնելը ևս պահանջում է զանգվածի կրկնակի կրճատում։
Զեյվա (Շարուրի շրջան)
Զեյվա (Zeyvə), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում ։
Պատմություն
Զեյվա գյուղի մասին բավականին քիչ տեղեկատվություն է հայտնի։ Զեյվան նախկինում եղել է հայկական բնակավայր։ Ունեցել է 150-ից 200 տուն հայ բնակչություն, ովքեր այդտեղից տեղահան են արվել 19-րդ դարի կեսերին ։
Դեռևս խորհրդային ժամանակներում գյուղի շրջակա դաշտերում նկատելի են վաղ շրջանի դամբարանատեղիներ և այլ շինությունների հետքեր ։
Ծանոթագրություններ
Կատեգորիա:Շարուրի շրջանի բնակավայրեր
Կաուստոբիոլիթներ
Կաուստոբիուլիթներ, օրգանական ծագման այրվող հանածոներ։ Կաուստոբիուլիթներ երկրաբանա-երկրաքիմիական գործոնների ազդեցությամբ բուսական և կենդանական օրգանիզմների վերափոխման արգասիքներ են։ Ըստ առաջացման պայմանների կաուստոբիուլիթները ստորաբաժանվում են երկու խմբի. 1. ածխային շարքի կաուստոբիուլիթներ, դրանք ընդգրկում են նստվածքառաջացմանը սինգենետիկ ապարներ (տորֆեր, ածուխներ, այրվող թերթաքարեր) և միներալներ (օրինակ, սաթ), 2. նավթային շարքի կաուստոբիուլիթներ, որոնք օժտված են միգրացիոն բնույթով (նավթեր, ասֆալտներ, օզոքերիտներ)։
Կատեգորիա:Կաուստոբիոլիթներ
Միլան Բադել
Միլան Բադել (խորվ.՝Milan Badelj, ), խորվաթ կիսապաշտպան, ով հանդես է գալիս իտալական Ֆիորենտինայում և Խորվաթիայի ֆուտբոլի ազգային հավաքականում։
«Դինամո Զագրեբ»
Սկսել է իր կարիերան Դինամո Զագրեբ ֆուտբոլային ակումբում։
«Համբուրգ»
2012 թվականի օգոստոսի 31-ին Բադելը 4.5 միլիոն եվրոյի դիմաց տեղափոխվել է գերմանական Համբուրգ, որի կազմում հանդես է եկել մինչև 2014 թվականը։
«Ֆիորենտինա»
2014 թվականի օգոստոսին տեղափոխվել է իտալական Ֆիորենտինա ։
Արտաքին հղումներ
Կատեգորիա:Համբուրգի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ Կատեգորիա:ՈՒԵՖԱ Եվրո 2012-ի ֆուտբոլիստներ
Գյունեյ-Դամա
Գյունեյ-Դամա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 357 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
(249) Իլզե
(249) Իլզե (Ilse), աստերոիդ աստերոիդների հիմնական գոտում։ Հայտնաբերվել է 1885 թվականի օգոստոսի 16-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,378024 ա. մ., առավելագույնը մոտենում է 1,8632 ա. մ. հեռավորության վրա և հեռանում 2,8929 ա. մ. ։ Արեգակի շուրջ մեկ ամբողջական պտույտ է կատարում 1339,44 երկրային օրվա ընթացքում, իր ուղեծրով շարժվելով միջինում 0,268769 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,62° անկյուն։
Արտաքին հղումներ
Կատեգորիա:1885 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տոպսա (Ուֆտյուգայի վտակ)
Տոպսա (Топса), գետ Ռուսաստանում, հոսում է Արխանգելսկի մարզում։ Գետաբերանը տեղակայված է ՈՒֆտյուգա գետի ձախ ափին՝ 37 կմ հեռավորության վրա։ Գետի երկարությունը 37 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կադիլակ ռեքորդս
Կադիլակ ռեքրդս» (Cadillac Records), Դարնել Մարտինի երաժշտական ֆիլմը՝ նկարահանված 2008 թվականին։
Սյուժե
Այս ֆիլմը կադիլակի, ռոքնռոլի, չիկագոյան բլյուզի և հենց 1950-ականների Չիկագոյի մասին է։ Լեոնարդ Չեսը (Էդրիեն Բրոուդի), հրեական ծագմամբ լեհ գաղթական է, որը դարձել է « Chess Records » լեյբլի հիմնադիրը, ինչը բացել է երաժշտության ձայնագրման դռները աֆրոամերիկացի կատարողների համար։ «Կադիլակ ռեքորդսը» ազդել է ԱՄՆ-ի այնպիսի երաժշտական լեգենդների վրա, ինչպիսիք են՝ Մադի Ուոթերս ը, Լեոնարդ Չեսը, Լիթլ Ուոլթերը, Հոուլին Ուոլֆը, Էտա Ջեյմսը, Չաք Բերին, Վիլի Դիքսոնը և բրիտանական The Rolling Stones խումբը։
Ծանոթագրություններ
Կատեգորիա:Երաժշտական ֆիլմեր Կատեգորիա:Պատմական ֆիլմեր Կատեգորիա:Կենսագրական ֆիլմեր Կատեգորիա:Ամերիկյան ֆիլմեր Կատեգորիա:2008 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան դրամա ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան պատմական ֆիլմեր Կատեգորիա:2000-ականների դրամա ֆիլմեր
Գլեդիչիա
Գլեդիչիա, ընդավորների ընտանիքի տերևաթափ ծառերի ցեղ։ Բունը և ճյուղերը ծածկված են պարզ կամ ճյուղավորված խոշոր փշերով։ Տերևները բարդ փետրաձև են։ Ծաղիկները երկսեռ և միասեռ են, մանր, կանաչավուն, հավաքված ողկուզանման ծաղկաբույլում։ Պտուղը գորշ-կարմրավուն ունդ է։ Սերմերը փայլուն են, ոսպաձև։ Հայտնի է 12 տեսակ, տարածված Ասիայում, հյուսիսային և հարավային Ամերիկայում, Արևադարձային Աֆրիկայում։ ԽՍՀՄ-ում տարածված է վայրի տեսակներից մեկը (G․ caspia), որն աճում է Թալիշի անտառներում (Արևելյան Անդրկովկաս), իսկ կուլտուրական տեսակներից՝ հյուսիսամերիկյան սովորական գլեդիչիա, տարածված է ԽՍՀՄ հարավային Եվրոպական մասում և Միջին Ասիայի պուրակներում, այգիներում։ Ջերմասեր է, լուսասեր, երաշտադիմացկուն։ Բնափայտն օգտագործվում է ատաղձագործության մեջ։
Կենսաբանական նկարագիր
Տերևաթափ՝ մինչև 35-40 մ բարձրությամբ ծառ է, ունի մինչև 1 մ բնի տրամագիծ։ Բունը և բազմամյա ճյուղերը պատված են խոշոր, ճյուղավորված փշերով։ Տերևները բարդ են, կրկնակի փետրաձև, 8-15 զույգ ձվաձև կամ նշտարաձև տերևիկներ։
Ծաղիկները դեղնանարնջագույն են։ Պտուղները խոշոր են, երկարավուն՝ մինչև 20-45 սմ երկարությամբ ունդ։ Ծաղկում է մայիսին, պտուղները հասունանում են հոկտեմբերին։ Հայաստանում հանդես է գալիս որպես էկոլոգիապես ճկուն ծառատեսակ։ Հաջողությամբ աճում է հատկապես ցածրադիր շրջաններում՝ մինչև 1400-1600 մ բարձրություններում։
Ունի բարդ տերևներ, կրկնակի փետրաձև 8-15 զույգ ձվաձև կամ նշտարաձև տերևիկներ։ Ծաղիկները դեղնանարնջագույն են, մանր, տարասեռ, հավաքված ծաղկաբույլերում։ Սերմերը մուգ աղյուսագույն են, ունեն ձվաձև տեսք։ Ընձյուղի բնի վրա աճում են 3-ական սրագագաթ ասեղներ։
Կիրառում
Լայնորեն օգտագործվում է տարբեր տիպի ու կատեգորիայի տնկարկներում, առանձնապես պաշտպանական անտառաշերտեր ստեղծելիս։ Լուսասեր է, չորադիմացկուն, ջերմասեր, ոչ պահանջկոտ հողի նկատմամբ։ Գնահատվում է որպես բարձր գեղազարդ և դիմացկուն ծառատեսակ, հատկապես սլացիկ՝ ուղիղ բնի, նոսր սաղարթի և գեղեցիկ, խոշոր պտուղների շնորհիվ։ Առանձնապես գեղազարդ են գլեդիչիային անփուշ պարտիզային ձևերը։
Բժշկության մեջ
Տերևների թուրմը օգտագործվում է արյան բարձ ճնշումը իջեցնելու, խոլիցտիրինի, ստամոքսի համար։ Տերևները պարունակում են մեծ քանակույամբ C վիտամին և տրիականտին ալկալոիդ, որը վերացնում է մկանների սպազման։
Գյուղատնտեսության մեջ
Գլեդիչան՝ ջերմասեր, լուսասեր, հողի նկատմամբ քիչ պահանջկոտ ծառատեսակ է։ Ցածրադիր և միջին գոտու շրջաններում (ծովի մակերևույթից 1600մ բարձրության վրա այն լայնորեն օգտագործվում է կանաչապատման և ցանկապատ ստեղծելու համար։
Միթրոբարզանես (Ծոփքի թագավոր)
Մորֆիլիգ Երվանդական կամ Միթրոբարզանես Ա (Μιθροβαρζάνης, ), Ծոփք-Կոմմագենեի թագավորության ինքնակալ արքա Երվանդունիների շառավղից (ամենայն հավանականությամբ), որը կառավարել է մ․թ․ա․ 150 թվականի շրջակայքում ։
Մեզ հասած գրավոր հիշատակությունները հավաստում են, որ Միթրոբարզանեսը տասնամյակ տևած դադարից հետո հաջորդել է Ծոփքի թագավորության հիմնադիր Զարեհին՝ Մեծ Հայքի թագավոր Արտաշես Բարեպաշտի դաշնակցին։
Կենսագրություն
Զարեհի մահից հետո Արտաշես Ա Բարեպաշտը ցանկանում էր ամեն կերպ Ծոփքը (հայտնի է որպես «Չորրորդ Հայք») կցել Հայաստանին, քանիզի վերջինիս միավորիչ գործունեության հետևանքով Արտաշեսյանների թագավորության դրոշի ներքո էին միավորվել Մեծ Հայքի գրեթե բոլոր նահանգները։ Այս իրադարձությունների մասին գրել է հռոմեացի պատմիչ Պոլիբիոսը իր «Ընդհանուր պատմություն» աշխատության շրջանակներում ։ Նա նաև նշում է, որ Կապադովկիայի թագավոր Արիարաթես V-ը հրաժարվում է տեղի տալ Արտաշես Ա-ի հավակնություններին, որն ուղղված էր Ծոփքում Միթրոբարզանես Երվանդականի դիրքերի խարխլմանն ու թագավորության անեքսիային ։
Այնուամենայնիվ, այս իրադարձությունը առաջացնում է ժամանակաշրջանային անհամատեղելիություն, քանի որ ընդունված է համարել, որ Արտաշես Ա Բարեպաշտը կառավարել է մ․թ․ա․ 189-160 թվականներին։
Պոլիբիոսը իր «Ընդհանուր պատմություն» աշխատության XXXI գրքի 2-րդ գլխում գրել է հետևյալը ․ Ժամանակակից պատմագիտության մեծ ընդունված է Միթրոբարզանեսին նույնացնել Ծոփքի թագավոր Մորփիլիգի հետ։ Վերջինիս մասին սկզբնաղբյուրային հիշատակությունները բացակայում են, մինչդեռ մեզ են հասել «Մորֆիլիգ, Զարեհի որդի» մակագրությամբ բազմաթիվ տետրադրախմաներ։ Այդ մետաղադրամների դիմերեսին առկա է «Մորֆիլիգ, Զարեհի որդի» գրությունը, իսկ դարձերեսին՝ Անահիտ աստվածուհին՝ ծաղիկներով։
Ծանոթագրություններ
Կատեգորիա:Ծոփքի արքաներ
Խաչատուր Օսկանյան
Խաչատուր Օսկանյան, ամերիկահայ գրող, լրագրող, Նյու Յորքի առաջին հայը (տես՝ Հայերը Նյու Յորքում)։
Կենսագրություն
Խաչատուր Օսկանյանը ծնվել է 1818 թվականին Կոստանդնուպոլսում։ Նախնական կրթությունը ստացել է մասնավոր ուսուցիչների մոտ, տարբեր լեզուներ է սովորել։ Օսկանյանը եղել է Կոլումբիա քոլեջի իրավաբանական բաժնի գրադարանավար, Նյու Յորքի օսմանյան հյուպատոս, մաքսատան պաշտոնյա, Նյու Յորքի մամուլի նախագահ։
Ծրագրել է հայկական քաղաք ստեղծել Ռիչմոնդում կամ Վիրջինիայում՝ Նոր Անի անվամբ՝ Մուշ, Վան, Զեյթուն, Կարին փողոցներով, որը չի իրականացել։
Գրականություն
Կատեգորիա:1818 ծնունդներ Կատեգորիա:Ստամբուլ քաղաքում ծնվածներ Կատեգորիա:Նյու Յորք քաղաքում մահացածներ Կատեգորիա:Ամերիկահայ գրողներ Կատեգորիա:Ամերիկահայ լրագրողներ
Դանիել Լիբեսքինդ
Դանիել Լիբեսքինդ (Daniel Libeskind, ), ամերիկացի ճարտարապետ-դեկոնստրուկտիվիստ։ Ամերիկյան քաղաքացիությունն ստացել է 1965 թվականին։
Կենսագրություն
Դանիել Լիբեսքինդը ծնվել է 1946 թվականի մայիսի 12-ին Լոձում, Լեհաստան, հրեաների ընտանիքում ։ Իսրայելում և Նյու-Յորքում ստացել է երաժշտական կրթություն, որտեղ իրեն դրսևորել է որպես վիրտուոզ երաժիշտ։ Հետագայում երաժշտությունը կարևոր դեր է խաղացել նրա ճարտարապետական նախագծումների մեջ։ Լիբեսքինդն ստացել է ճարտարապետական կրթություն Նյու-Յորքում, Քուփեր Յունիոնում (Cooper Union), 1970 թվականին, ինչպես նաև` Անգլիայում ստացել է երկրորդ բարձրագույն կրթություն «ճարտարապետության պատմություն և տեսություն» մասնագիտացմամբ (1972)։
1989 թվականին Լիբեսքինդը հիմնել է Studio Daniel Libeskind բյուրոն Բեռլինում ։ 2003 թվականին բյուրոն տեղափոխվել է Նյու-Յորք, երբ բյուրոն հաղթել է Նյու-Նորքի նախկին Համաշխարհային առևտրի կենտրոնի տեղում նոր կոմպլեքս կառուցելու նախագծերի մրցույթում։ Լիբեսքինդն այսօր համարվում է համաշխարհային ճարտարապետության ամենավառ կերպարներից մեկը։ Այսօր Դանիել Լիբեսքինդը նախագծերից բացի դասավանդում է և դասախոսություններ է կարդում աշխարհի շատ համալսարաններում. Տորոնտոյում, Յեյլում, Փենսիլվանիայում, ինչպես նաև` Կարլսեուրի Դիզայնի համալսարանում (Գերմանիա) և Բեռլինի Հումբոլտի համալսարանի, Էդինբուրգի համալսարանի, Չիկագոյի DePaul և Տորոնտոյի համալսարանների դոկտորական աստիճան ունի։ 1978-85 թվականներին գլխավորել է Կրէնբրուկսկի արվեստների ակադեմիայի ճարտարապետության ֆակուլտետը։ 1986-89 թվականներին հիմնել ու գլխավորել է ճարտարապետական համալսարան Միլանում։ Դանիելը մեկն է այն յոթ ճարտարապետներից, որ 1989 թվականին մասնակցել է «Դեկոնստրուկտիվիզմի ճարտարապետություն» ցուցահանդեսին։ Հանրաճանաչություն սկսել է ձեռք բերել իր բեռլինյան նախագծերի, մասնավորապես, Հրեական թանգարանի նախագծի շնորհիվ։ Նրա ստեղծագործության ոլորտը ոչ միայն ճարտարապետությունն է, այլև` փիլիսոփայությունը, երաժշտությունը, և այս ոլորտներում նա նույնքան բարձր որակավորում ունի, որքան և ճարտարապետության մեջ։ Դժվար է գտնել մեկ այլ ճարտարապետի, ում համար երաժշտությունն այդքան կարևոր տարր լինի ճարտարապետության մեջ։ Երաժշտություն, երկրաչափություն, բառ. սրանք բոլորն էլ ներշնչման աղբյուր են Լիբեսքինդ-ճարտարապետի համար։ Նա կառուցում է շենքեր, գրում է փիլիսոփայական էսսեներ, բեմադրում է օպերա (2000 թվականին Լայպցիգի օպերայում Լիբեսքինդը ոչ միայն բեմադրող էր, այլև խմբավար էր Օլիվիե Մեսսիանի օպերայում)։
Լիբեսքինդի տեքստերը, անգամ` համեմատած Պ. Այզենմանի կամ Բ. Չումի հետ, շատ բարդ են, լի են մետաֆորներով։ Իր տեքստերում նա օգտագործում է ընդգծման մեթոդը։ Լիբեսքինդը քանդում է մակերեսայնության ու պատի գաղափարը։ Ի թիվս մի շարք այլ հատկանիշների, Լիբեսքինդն իր տեքստերում զուգահեռաբար օգտագործում է մի քանի լեզուներ, թեքում է տառերն ու բառերը տարբեր ուղղություններով, բախում է միմյանց, տառերի մեջ թվեր է մտցնում ու իր տեքստն էլ մի յուօրինակ գաղտնագիր է սարքում ։ Եվ եթե այն կարդալ ուղղակիորեն, ապա այն անիմաստ կթվա։ Բանն այն է, որ Լիբեսքինդը ինչպես ինչպես տեքստերում, այնպես էլ` ճարտարապետական նախագծերում օգտագործում է տողերի արանքում կարդալու մեթոդը։ Լիբեսքինդի համար չափազանց կարևոր է «Նոր Մոդեռնիզմ» հասկացությունը, որը կապված է Վերջի հետ։ Պարզ է, որ 20-րդ դարի վերջը ճանապարհի ավարտը չէ` չնայած սպասվող փոփոխություններին ուղեկցող աշխարհվերջյան զգացողություններին։ Մշակութային գիտակցման մեջ հնի ու նորի այդ սահմանն արդեն հաղթահարված է, և գոյության միջավայրի փոփոխության զգացողություն է առաջացել։ Փոխվել են նաև մարդկանց ցանկությունները, հետևաբար` փոխվել է մտածողության կերպը։ Լիբեսքինդը ենթադրում է, որ մոդեռնիզմը շարունակվում է ոչ թե 10, 20 կամ 100 տարի, այլ դա 3000 տարի ձգվող գործընթաց է և միայն հիմա է մոտենում ավարտին։ Այսինքն, նա նկատի ունի, որ մարդու ինտելեկտի հարստացման շրջանը, այն մեծությունը, որ աշխարհ են բերել Սոկրատն ու իր համակիրները, մոտենում է ավարտին։ Աշխարհը գոյություն կունենա ևս 1000 տարի, սակայն, հոգևոր առումով այն մոտենում է բացարձակ Վերջին։ Ինչ-որ առումով` Նոր Մոդերնիզմը հենց Վերջն է, Վերջի էմբլեման։ Որպես ճարտարապետ, Լիբեսքինդը համարում է, որ ճարտարապետությունը մտել է մի փուլ, որը դեռ հստակորեն հայտնի չէ։ Սա գիտակից եզրակացությունների ու հստակ կառուցված կատեգորիաների փուլ չէ։ Վերջին մոտենալն, ըստ Լիբեսքինդի, նշանակում է մինչև տվյալ պահը կուտակված փորձի ընկալում և յուրացում։ Իր այս թեորիան Լիբեսքինդը փորձեց կյանքի կոչել «Բեռլինը եզրագծին» (Berlin City Edge 1987) և Բեռլինի հրեական թանգարանի (Jewish Museum, Berlin, 2000) նախագծերում։
Աղբյուրներ
Կատեգորիա:Ամերիկացի ճարտարապետներ Կատեգորիա:Բեռլինի գեղարվեստի ակադեմիայի անդամներ